Daar is Bulle wat die rugbyveld verkies, ander die landbou-afdeling en dan is daar dié wat ŉ kultuurtuiste op Oakdale vind.
Die kunswerk, Karoo Stilte¸ het aan George Coetzee, `ŉ graad 8-leerder, die titel as algehele wenner van die RATEM-Eisteddfod se kunsafdeling besorg. George het al verskeie toekennings vir soortgelyke kunswerke ontvang en volgens sy ma, is hy maar altyd op hul plaas in die Laingsburg-omgewing op soek na materiaal wat hy vir sy kunswerke kan gebruik. “Ek hou daarvan om iets nuuts te skep uit iets wat eintlik vir die ashoop bestem was,” is sy nederige opmerking toe hy oor die kunswerk uitgevra is.